เรื่องร้องเรียน: ฝาท่อระบายน้ำในซอยนาคนิวาส 48 แยก 3 ชำรุด อันตรายต่อรถที่สัญจรไปมา มีโอกาสเกิดอุบัติเหตุ เนื่องจากฝาที่ชำรุดอยู่ค่อนมาทางถนนที่รถวิ่ง ปัจจุบันนำท่อพีวีซีปักไว้ชั่วคราว เพื่อให้เป็นจุดสังเกตค่ะ
การดำเนินการของเจ้าหน้าที่: ฝ่ายโยธา สำนักงานเขตลาดพร้าว ขอขอบคุณสำหรับข้อมูลที่แจ้งเข้ามาค่ะ ขอเรียนว่าได้จัดเจ้าหน้าที่ลงพื้นที่ตรวจสอบและดำเนินการแก้ไขซ่อมแซมขอบบ่อพักท่อระบายน้ำชำรุดบริเวณดังกล่าวเรียบร้อยแล้ว เพื่อป้องกันอันตรายที่อาจจะเกิดขึ้นและเป็นการแก้ไขเหตุเดือดร้อนของประชาชนต่อไป
ความเห็นของผู้แจ้ง: ขอบคุณมากค่ะ รวดเร็วทันใจเป็นการป้องกันอุบัติเหตุอันอาจจะเกิดขึ้น
พื้นที่: แขวงลาดพร้าว เขตลาดพร้าว กรุงเทพมหานคร